เล็งร้านนี้มาตั้งนานแล้ว เพราะเคยทานไส้กรอกเยอรมันของเจ้านี้มาแล้วรู้สึกว่าอร่อยจังเลย พอมีโอกาสได้มาเดินเอสพลานาดแล้วก็ไม่รอช้า จัดไปสักมื้อเลยดีกว่า!

สำหรับที่ตั้งนะคะ ร้าน Mörgen ตั้งอยู่บริเวณชั้น 2 ของห้างเอสพลานาด รัชดา(MRT สถานี ศูนย์วัฒนธรรมฯ ทางออกที่ 3 ค่ะ) ขึ้นบันไดเลื่อนมาก็จะเจอกับร้านสีแดงใหญ่ๆ อยู่แถวร้านมานีมีหม้อค่ะ หน้าร้านมีป้ายโปรโมชั่นติดอยู่ ราคาถูกกว่าที่คิดมากจริงๆ พนักงานพอเห็นมายืนดูเมนูหน้าร้านก็รีบออกมาต้อนรับเลยค่ะ อันนี้ขอชมเลย

พอเข้ามาในร้านแล้วก็พบว่ากว้างขวางและโล่งทีเดียวค่ะ ตกแต่งด้วยโทนสีเหลือง แดง และดำค่ะ ที่นั่งก็เยอะดีค่ะ มีตรงส่วนติดประตูกระจก มองดห็นวิวข้างนอกได้ด้วย ด้านข้างมีครัวแบบเปิด ทำให้มองเห็นเชฟทำอาหารได้ค่ะ พอเลือกที่นั่งปุ๊บพนักงานก็นำเมนูมาให้ค่ะ อื้อหือ เมนูดูหลากหลายและราคาไม่แรงดีจัง

มาดูเมนูที่สั่งดีกว่า กุ๊กไก่เลือกสั่งเมนูตามโปรโมชั่นค่ะ คือ สเต๊กไก่บาร์บีคิว+ไส้กรอกอิตาเลี่ยน จับคู่กับ เพนเน่ผัดซอสเวนิสสโมคเบคอน(159 บาท) ราคาถูกจริงๆ นั่งรอไปเรื่อยๆ ฟังเพลงที่ทางร้านเปิดคลอเบาๆ อ่านผนังข้างหลังเกี่ยวกับความหมายของชื่อร้าน อ้อ แปลว่าสวัสดีในภาษาเยอรมันนั่นเอง สักพักเพนเน่ก็มาเสิร์ฟก่อนค่ะ อื้มม หน้าตาใช้ได้ รสชาติก็อร่อยดีค่ะ โดยเฉพาะส่วนเบคอนทอดกรอบ อร่อยมาก อยากจะขอให้เพิ่มเลยค่ะ????

ส่วนสเต๊กไก่ก็โอเคค่ะ ไก่เนื้อนุ่มดี ชิ้นมาไม่ได้ใหญ่อลังการแต่อิ่มพอดีท้องเลยค่ะเพราะมีไส้กรอกด้วย ไส้กรอกเนื้อแน่นสมคำร่ำลือ ชิ้นใหญ่ อร่อย แต่เสียอย่างเดียว มันไม่ร้อนเนี่ยแหละ เห็นว่าเป็นครัวเปิดแล้วแต่ทำไมไส้กรอกยังไม่ร้อนเน้อ อุตส่าห์คาดหวังเบาๆ เฮ้ออ

ส่วนของคุณน้องสั่งสเต๊กหมูหมักเกรวี่ซอสบราวน์+สปาเก็ตตี้มะเขือเทศ(199/เซ็ต)ค่ะ เมนูส่วนใหญ่สามารถเลือกสั่งเป็นแบบจานเดี่ยวหรือเป็นเซ็ตก็ได้ค่ะ ภายในเซ็ตก็จะประกอบไปด้วยสเต๊กจานที่เราเลือก ซุป แล้วก็น้ำอัดลมค่ะ ราคาจะแพงกว่ากันประมาณ 50 บาท กุ๊กไก่ว่าก็คุ้มดีนะคะ ส่วนรสชาติคุณน้องบอกว่าโอเคค่ะ แต่เค็มสำหรับน้องไปนิดนึง เนื้อชิ้นไม่ค่อยใหญ่เลยไม่ค่อยอิ่มเท่าไร(รึว่ากินจุก็ไม่รู้????) 

สรุป ร้านบรรยากาศดี พนักงานบริการดีมากค่ะ สุภาพ ยิ้มแย้ม และรวดเร็วมากค่ะ อาหารก็ถือว่าอยู่ในเกณฑ์ดี ที่สำคัญราคาไม่แรงด้วย ถ้าปรับปรุงเรื่องความร้อนของอาหารได้จะดีมากค่ะ ถ้ามีโอกาสจะลองแวะไปอีกแน่นอนค่ะ!